Ο έλεγχος των ελαστικών, είναι απαραίτητο να γίνεται τουλάχιστον μία φορά τον μήνα και πριν από μεγάλα οδικά ταξίδια ή μετά από οδήγηση υπό άσχημες καιρικές συνθήκες. Ένας βασικός έλεγχος των ελαστικών περιλαμβάνει:
Έλεγχο της πίεσης του αέρα των ελαστικών.
Έλεγχο του πέλματος των ελαστικών για φθορές, εξογκώματα και τρύπες.
Έλεγχο των ελαστικών για ξένα σώματα (πέτρες, καρφιά, αιχμηρά αντικείμενα).
Ο επιφανειακός έλεγχος, είναι σημαντικό να γίνεται ανά τακτά χρονικά διαστήματα. Σε περίπτωση όμως, που δεν παρατηρήσεις κάτι στην επιφάνεια αλλά αντιληφθείς κάτι διαφορετικό κατά την οδήγηση, κατευθύνσου προς το κοντινότερο συνεργείο ή επικοινώνησε με τον μηχανικό σου.